หุ้นเช้าปิดพุ่ง  9.13 จุด
SET ช่วงเช้าปิดที่ระดับ 929.67 จุด เพิ่มขึ้น 9.13 จุด(+0.99%)มูลค่าการซื้อขาย 25,604.04 ล้านบาทรับแรงหนุนจากหุ้นเกี่ยวข้องมาบตาพุดเป็นหลัก
3 ก.ย. 2553

SET ช่วงเช้าปิดที่ระดับ 929.67 จุด เพิ่มขึ้น 9.13 จุด(+0.99%)มูลค่าการซื้อขาย 25,604.04 ล้านบาทรับแรงหนุนจากหุ้นเกี่ยวข้องมาบตาพุดเป็นหลัก
หลังจากศาลปกครองมีคำพิพากษาทำให้ปัญหากรณีมาบตาพุดมีความชัดเจน ดัชนีตลาดหลักทรัพย์แห่งประเทศไทย เปิดตัวแรงตั้งแต่เปิดตลาด พุ่งขึ้นไปจนถึง 934.46 จุด ซึ่งเป็นระดับสูงสุดขงการซื้อขายในช่วงเช้า และกลับลงมาปิดตลาดที่ 929.67 จุด เพิ่มขึ้น 9.13 จุด หรือ 0.99% มูลค่าการซื้อขายหนาแน่น 25,604.04 ล้านบาททั้งนี้ หุ้นในกลุ่ม ปตท. บวกแรงยกแผง ตั้งแต่ PTT เพิ่มขึ้น 12 บาท PTTER เพิ่มขึ้น 1.30 บาท PTTEP เพิ่มขึ้น 2.50 บาท และ PTTCH เพิ่มขึ้น 3 บาทนอกจากบวกจากกรณีมาบตาพุดแล้ว หุ้นกลุ่มพลังงานยังได้แรงหนุนจากการฟื้นตัวของราคาน้ำมันดิบในตลาดโลก แม้ว่า นักวิเคราะห์จะประเมินว่า เป็นเพียงปัจจัยบวกในระยะสั้นเท่านั้น
ขณะที่เงินทุนต่างชาติยังคงไหลเข้ามาลงทุนในภูมิภาคเอเชียต่อเนื่อง จึงส่งผลให้ค่าเงินบาทแข็งค่าขึ้นต่อเนื่อง และถือว่า แข็งค่าที่สุดในภูมิภาค รวมทั้งยังได้ข่าวดี ที่มูดี้ส์เปิดเผยว่า มูดี้ส์เตรียมปรับอันดับเครดิตประเทศไทยใหม่ภายในสิ้นปีนี้ หลังจากมีมุมมองในเชิงลบมากกว่า 2 ปี
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT   มูลค่าการซื้อขาย 3,769.45  ล้านบาท ปิดที่ 281.00 บาท เพิ่มขึ้น 12.00 บาท PTTAR มูลค่าการซื้อขาย 2,137.44  ล้านบาท ปิดที่  24.70 บาท เพิ่มขึ้น  1.30 บาท SCC   มูลค่าการซื้อขาย 1,217.55  ล้านบาท ปิดที่ 317.00 บาท เพิ่มขึ้น 14.00 บาท SCB   มูลค่าการซื้อขาย   986.14  ล้านบาท ปิดที่  97.25 บาท เพิ่มขึ้น  0.25 บาท          BANPU มูลค่าการซื้อขาย   968.63  ล้านบาท ปิดที่ 630.00 บาท เพิ่มขึ้น  4.00 บาท